श्रेया धन्वंतरी

श्रेया धनवंतरी (जन्म 30 नोव्हेंबर 1988) ही एक भारतीय अभिनेत्री आणि मॉडेल आहे जी हिंदी आणि तेलुगू भाषेतील चित्रपट आणि वेब मालिकांमध्ये काम करते. 2019 मध्ये तिने Amazon प्राइम व्हिडिओची वेब सीरिज द फॅमिली मॅनमध्ये झोयाची भूमिका केली. त्यानंतर ती प्रसिद्धीझोतात आली. नंतर सोनी LIVच्या वेब सीरिज स्कॅम 1992 (2020) मधील पत्रकार सुचेता दलालची तिची भूमिका प्रचंड लोकप्रिय झाली.

श्रेयाला टाइम्स ऑफ इंडियाच्या "मोस्ट डिझायरेबल वुमन लिस्ट" मध्ये  स्थान दिले गेले. 2020 मध्ये ती यादीत 43 व्या क्रमांकावर होती. तिने मोठमोठ्या लोकप्रिय ब्रँड्ससोबत जाहिराती केल्या आहेत.

कारकीर्द 
धन्वंतरीने फेमिना मिस इंडिया साउथ 2008 मध्ये भाग घेतला तेव्हा ती तिसऱ्या वर्षाची अभियांत्रिकी विद्यार्थिनी होती. तिने या स्पर्धेत प्रथम क्रमांक पटकावला. त्यानंतर तिने मिस इंडिया 2008 मध्ये अंतिम फेरीत भाग घेतला.

मिस इंडिया 2008 नंतर लगेचच, तिला जोश आणि स्नेहा गीतम सारख्या तेलगू चित्रपटात भूमिका ऑफर करण्यात आली. तिने इमरान हाश्मी सोबत व्हाय चीट इंडिया या चित्रपटातून बॉलिवूडमध्ये पदार्पण केले. 

तिने फेड टू व्हाईट नावाचे पुस्तकही लिहिले आहे.

2019 मध्ये, तिने सीझन 1 साठी द फॅमिली मॅन या अॅमेझॉन प्राइम वेब सीरिजमध्ये झोयाची भूमिका केली आणि अॅमेझॉन प्राइम वरील सीझन 2 (जून 2021) मध्ये भूमिका सुरू ठेवली. 2020 मध्ये, तिने वेबसीरिज स्कॅम 1992 मध्ये सुचेता दलालची भूमिका केली. 2021 मध्ये, धन्वंतरी अॅमेझॉन प्राइम वेब सिरीज मुंबई डायरी 26/11 मध्ये मानसीची भूमिका साकारताना दिसत आहे. निखिल अडवाणी दिग्दर्शित आणि एमे एंटरटेनमेंट निर्मित, यात कोंकणा सेन शर्मा, मोहित रैना आणि टीना देसाई यांच्याही प्रमुख भूमिका आहेत.

संदर्भ 

इ.स. १९८८ मधील जन्म
हिंदी चित्रपट अभिनेत्री
तेलुगू चित्रपट अभिनेत्री
स्त्री चरित्रलेख